

Οΐ9ΐυΐϊν? ι 9 ηε<ί βγ 
νΑΚνΑΡΑΖΑΟΗΛ 
ϋβΐβ: 2017.11.ώη 2:31:51 
ΕΕΤ 

Κθ35θπ: δίΰΠθα ΡϋΡ 
(Θπιΰθϋϋβιΐ) ■ 

ΙοοΒίΐοη: Αϋτβ|5, ΕΙΙίπϊΚο 
Τ νρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


46927 


3 Νοεμβρίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 3878 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Συγκρότηση Ομάδας Διαχείρισης, Συντονισμού 
και Παρακολούθησης της εκπαίδευσης των προ¬ 
σφύγων. 

2 

Τροποποίηση της αριθ. πρωτ. 62866/24342/ 
08-08-2016 (ΦΕΚ 2800/Β ) απόφασης περί συγ¬ 
χώνευσης των Σχολικών Επιτροπών Πρωτοβάθ¬ 
μιας Εκπαίδευσης Δήμου Αθηναίων σε ένα νομι¬ 
κό πρόσωπο δημοσίου δικαίου με την επωνυμία 
ΣΧΟΛΙΚΗ ΕΠΙΤΡΟΠΗ ΠΡΩΤΟΒΑΘΜΙΑΣ ΕΚΠΑΙΔΕΥ¬ 
ΣΗΣ ΔΗΜΟΥ ΑΘΗΝΑΙΩΝ. 

3 

Τροποποίηση της αριθ. πρωτ. 62880/24347/ 
08-08-2016 (ΦΕΚ 2800/Β') απόφασης περί συγχώ¬ 
νευσης των Σχολικών Επιτροπών Δευτεροβάθμι¬ 
ας Εκπαίδευσης Δήμου Αθηναίων σε ένα νομικό 
πρόσωπο δημοσίου δικαίου με την επωνυμία 
ΣΧΟΛΙΚΗ ΕΠΙΤΡΟΠΗ ΔΕΥΤΕΡΟΒΑΘΜΙΑΣ ΕΚΠΑΙ¬ 
ΔΕΥΣΗΣ ΔΗΜΟΥ ΑΘΗΝΑΙΩΝ (σε ορθή επανάλη¬ 
ψη ΦΕΚ 3139/Β730-09-2016). 

4 

Τροποποίηση του Οργανισμού Περιφέρειας Ηπεί¬ 
ρου. 

5 

Τροποποίηση της αριθ. 22520/22-12-2016 από¬ 
φασης Γενικού Γραμματέα Αποκεντρωμένης Δι¬ 
οίκησης Μακεδονίας - Θράκης περί «Καθιέρωση 
ωραρίου σε εικοσιτετράωρη βάση καθώς και τις 
Κυριακές και εξαιρέσιμες ημέρες των Υπηρεσιών 
της Περιφερείας Ανατολικής Μακεδονίας - Θρά¬ 
κης» όπως αυτή τροποποιήθηκε με την αριθ. 
πρωτ. 3320/01-03-2017 και 10214/20-6-2017 
όμοιες. 


ΑΠΟΦΑΣΕΙΣ 

Αριθ. 180633/ΓΔ3 (1) 

Συγκρότηση Ομάδας Διαχείρισης, Συντονισμού 
και Παρακολούθησης της εκπαίδευσης των προ¬ 
σφύγων. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) των άρθρων 13-15 του ν. 2690/1999 (Α'45) «Κύρωση 
του Κώδικα Διοικητικής Διαδικασίας και άλλες διατάξεις». 

β) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (Α'98), καθώς και τις 
διατάξεις του αρ. 55 παρ. 4 του ν. 1566/1985 (ΑΊ67). 

γ) του ν. 4369/2016 (Α'33) «Εθνικό Μητρώο Στελεχών... 
και άλλες διατάξεις». 

δ) του ν. 3469/2006 (ΑΊ31) «Εθνικό Τυπογραφείο... 
διατάξεις», ως ισχύει. 

ε) του ν. 3861 /2010 (Α' 112) «Ενίσχυση της διαφάνειας... 
διατάξεις», ως ισχύει. 

στ) του π.δ. 114/2014 «Οργανισμός Υπουργείου Παι¬ 
δείας και Θρησκευμάτων» (Α' 181), όπως έχει τροποποι¬ 
ηθεί και ισχύει. 

ζ) του π.δ. 70/2015 (ΑΊ14) «Ανασύσταση των Υπουρ¬ 
γείων Πολιτισμού... Μετονομασία του Υπουργείου Πολι¬ 
τισμού, Παιδείας και Θρησκευμάτων σε Υπουργείο Παι¬ 
δείας, Έρευνας και Θρησκευμάτων,... Μεταφορά Γενικής 
Γραμματείας... Τουρισμού». 

η) του π.δ. 125/2016 (Α'210) «Διορισμός Υπουργών, 
Αναπληρωτών Υπουργών και Υφυπουργών». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3878/03.11.2017 


2. Την αρ. πρωτ. 139654/ΓΔ4/23.08.2017 κοινή απόφα¬ 
ση του Υπουργού Παιδείας, Έρευνας και Θρησκευμάτων 
και του Αναπληρωτή Υπουργού Οικονομικών, με θέμα: 
«Οργάνωση, λειτουργία, συντονισμός και πρόγραμμα εκ¬ 
παίδευσης των Δομών Υποδοχής για την Εκπαίδευση των 
Προσφύγων (Δ.Υ.Ε.Π.), κριτήρια και διαδικασία στελέχω- 
σης των εν λόγω δομών» (ΦΕΚ 2985/τ.Β'/30.08.2017). 

3. Την αρ. πρωτ. 110694/ΓΔ3/06.07.2016 απόφαση Συ¬ 
γκρότησης Ομάδας Διαχείρισης, Συντονισμού και Πα¬ 
ρακολούθησης της εκπαίδευσης των προσφύγων, την 
αρ.πρωτ.169596/ΓΔ3/12.10.2016 απόφαση συμπλήρω¬ 
σής της, την αρ. πρωτ. 208862/ΓΔ3/07.12.2016 απόφαση 
τροποποίησής της, την αρ. πρωτ. 53578/ΓΔ3/28.03.2017 
απόφαση συμπλήρωσης της και την αρ. πρωτ. 57801/ 
ΓΔ3/04.04.2017 απόφαση τροποποίησής της. 

4. Την ανάγκη συγκρότησης της Ομάδας Διαχείρισης, 
Συντονισμού και Παρακολούθησης της εκπαίδευσης των 
προσφύγων και των άμεσων ενεργειών για την υποστή¬ 
ριξη, την φροντίδα και την εκπαίδευση των παιδιών προ¬ 
σφύγων που βρίσκονται στη χώρα μας. 

5. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, δε¬ 
δομένου ότι δεν προβλέπεται αποζημίωση του Συντο¬ 
νιστή και των μελών του εν λόγω συλλογικού οργάνου, 
αποφασίζουμε: 

Τ η σύσταση και συγκρότηση Ομάδας Διαχείρισης, Συ¬ 
ντονισμού και Παρακολούθησης της εκπαίδευσης των 
προσφύγων (εφεξής η Ομάδα). 

Έργο της Ομάδας είναι η εποπτεία της οργάνωσης, 
της λειτουργίας και του συντονισμού του προγράμματος 
εκπαίδευσης των Δομών Υποδοχής για την Εκπαίδευ¬ 
ση των Προσφύγων (ΔΥΕΠ), καθώς και ο συντονισμός, 
η υποστήριξη και η παρακολούθηση εκπαιδευτικών 
δράσεων εντός και εκτός των Κέντρων Φιλοξενίας Προ¬ 
σφύγων,με στόχο την παροχή εκπαίδευσης στα παιδιά 
πολιτών τρίτων χωρών και την κοινωνική ένταξη αυτών 
και των οικογενειών τους. 

Συγκεκριμένα, η Ομάδα: 

• Συνεργάζεται με τις αρμόδιες Διευθύνσεις του ΥΠΠ ΕΘ, 
τις αρμόδιες Περιφερειακές Διευθύνσεις Εκπαίδευσης 
και τις αρμόδιες Διευθύνσεις Πρωτοβάθμιας και Δευτε¬ 
ροβάθμιας Εκπαίδευσης για: 

α) την οργάνωση και λειτουργία των ΔΥΕΠ και την 
πρόσληψη εκπαιδευτικών για τις ανάγκες στελέχωσης 
των ΔΥΕΠ, 

β) τη σύσταση θέσεων, τη διαδικασία επιλογής και την 
πλήρωση θέσεων Συντονιστών Εκπαίδευσης Προσφύ¬ 
γων. 

γ) την ένταξη των παιδιών πολιτών τρίτων χωρών σε 
Τάξεις Υποδοχής. 

• Συντονίζει, παρακολουθεί ενισχύει και υποστηρίζει το 
έργο των Συντονιστών Εκπαίδευσης Προσφύγων. 

• Παρακολουθεί την εκπαίδευση των προσφυγοπαί- 
δων μέσω της συγκέντρωσης και επεξεργασίας των ανα¬ 
φορών και εισηγήσεων των ΣΕΠ για τη λήψη μέτρων 
εύρυθμης λειτουργίας των ΔΥΕΠ, των εκθέσεων πεπραγ¬ 
μένων των ΣΕΠ και των απολογιστικών εκθέσεων των 
ΣΕΠ, τις οποίες και διαβιβάζει στους αρμόδιους φορείς 
εισηγούμενη τη λήψη τυχόν διορθωτικών μέτρων. 


• Συνεργάζεται με την «Επιστημονική Επιτροπή για τη 
στήριξη των παιδιών των προσφύγων» και το «Ινστιτούτο 
Εκπαιδευτικής Πολιτικής (ΙΕ Π)» για την παροχή υποστή¬ 
ριξης και κατευθύνσεων σε θέματα σπουδών προς τους 
Σχολικούς Συμβούλους, τους Συντονιστές Εκπαίδευσης 
και τους εκπαιδευτικούς καθώς επίσης και για την υλο¬ 
ποίηση εκπαιδευτικών προγραμμάτων Διαπολιτισμικής 
Εκπαίδευσης και Ενισχυτικής Διδασκαλίας στα σχολεία 
όπου εφαρμόζεται το Πρόγραμμα Εκπαίδευσης Προ¬ 
σφύγων. 

• Συνεργάζεται με το Διόφαντο για την προμήθεια εκ¬ 
παιδευτικού υλικού στις ΔΥΕΠ. 

■ Επικοινωνεί και συνεργάζεται με κάθε συναρμόδιο 
Υπουργείο (Μεταναστευτικής Πολιτικής, Υγείας, Δημό- 
σιαςΤάξης, Εργασίας, κ.α.), με τη Βουλή των Ελλήνων, με 
διεθνείς και εθνικούς οργανισμούς και φορείς (Δ.Ο.Μ., 
υΝΙ0ΕΡ, Ύπατη Αρμοστεία, ΜΚΟ, Ευρωπαϊκή Τράπεζα, 
κ.τ.λ.) καθώς και με Οργανισμούς Τοπικής Αυτοδιοίκη¬ 
σης, προκειμένου να διασφαλιστεί η ομαλή λειτουργία 
των ΔΥΕΠ. 

• Διοργανώνει συνέδρια και ημερίδες για την ενημέ¬ 
ρωση και επιμόρφωση των Συντονιστών Εκπαίδευσης 
Προσφύγων και του εκπαιδευτικού προσωπικού, σε συ¬ 
νεργασία με το ΙΕΠ. 

• Αναζητά τρόπους χρηματοδότησης με στόχο την 
υποστήριξη των σχολικών μονάδων που έχουν καθορι¬ 
στεί ως ΔΥΕΠ προκειμένου να εξασφαλιστεί η υλικοτε- 
χνική υποστήριξη της μαθησιακής διαδικασίας και των 
δραστηριοτήτων των ΔΥΕΠ, καθώς και η θέρμανση, κα¬ 
θαριότητα και φύλαξη των σχολικών χώρων, εντός και 
εκτός των Κέντρων Φιλοξενίας. 

• Διευκολύνει τη συνεργασία του ΥΠΠΕΘ με το Συνή¬ 
γορο του Παιδιού και με συλλόγους και φορείς Πρωτο¬ 
βάθμιας και Δευτεροβάθμιας Εκπαίδευσης. 

• Εκπροσωπεί το Υπουργείο σε εκδηλώσεις, ημερίδες 
και συνέδρια που διοργανώνονται από συλλόγους και 
φορείς, στο εσωτερικό ή και διεθνώς σχετικά με την εκ¬ 
παίδευση των προσφύγων 

• Διοργανώνει δράσεις διάχυσης σε ΜΜΕ, τοπικές κοι¬ 
νωνίες, διεθνείς και εθνικούς οργανισμούς και φορείς, με 
σκοπό την πληροφόρηση και ευαισθητοποίηση σχετικά 
με την εκπαίδευση των προσφύγων 

• Συνεργάζεται με τους αρμόδιους φορείς για τον σχε¬ 
δίασμά και την υλοποίηση προγραμμάτων για την τεχνι¬ 
κή και την επαγγελματική εκπαίδευση των προσφύγων. 

■ Διαβιβάζει τα αιτήματα έγκρισης εισόδου ΜΜΕ ή 
ερευνητών στις σχολικές μονάδες όπου λειτουργούν 
ΔΥΕΠ, προς τις αρμόδιες υπηρεσίες του ΥΠΠΕΘ. 

• Συνεργάζεται με διεθνείς και ημεδαπούς φορείς για 
την υλοποίηση τυχόν Πρωτοκόλλων Συνεργασίας. 

■ Διαχειρίζεται συναφή με την εκπαίδευση των προ¬ 
σφύγων θέματα. 

Η Ομάδα Διαχείρισης, Συντονισμού και Παρακολού¬ 
θησης της εκπαίδευσης των προσφύγων υπάγεται απευ¬ 
θείας στον Γενικό Γραμματέα του ΥΠΠΕΘ και αποτελείται 
από τους: 

Αρώνη Αγγελική, αποσπασμένη εκπαιδευτικός, κλά¬ 
δου ΠΕ 11, Φυσικής Αγωγής,στη Γ.Γ. του ΥΠ.Π.Ε.Θ., διδά- 
κτωρ κοινωνικής ψυχολογίας, Συντονίστρια της Ομάδας 




Τεύχος Β' 3878/03.11.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Καίσαρη - Έρνστ Παναγιώτα, εξωτερικός συνεργάτης, 
κοινωνική ανθρωπολόγος (υΝΙΈΕΓ), μέλος. 

Κατριβάνου Βασιλική, εξωτερικός συνεργάτης, ψυχο- 
θεραπεύτρια, εκπαιδεύτρια στην επίλυση συγκρούσεων, 
(ΙΙΝΚΈΡ), μέλος. 

Κοκκάλη Ιφιγένεια, εξωτερικός συνεργάτης, διδάκτωρ 
μεταναστευτικών σπουδών, (ΔΟΜ), μέλος. 

Παπαδοπούλου'Ηρα-Ηλιάνα, εξωτερικός συνεργάτης, 
διδάκτωρ επικοινωνίας και ΜΜΕ, (ΔΟΜ), μέλος. 

Κόκκινος Γεώργιος, μετακλητός διοικητικός υπάλλη¬ 
λος στο Πολιτικό Γραφείο του Αν. Υπουργού Έρευνας 
και Καινοτομίας του ΥΠ.Π.Ε.Θ., μέλος. 

Λάππα Ευαγγελία, αποσπασμένη εκπαιδευτικός, κλά¬ 
δου ΠΕ 05 Γαλλικής Φιλολογίας, στη Γ.Γ. του ΥΠ.Π.Ε.Θ., 
μέλος. 

Παπαγιάννη Βικτώρια, μόνιμη υπάλληλος, κλάδου ΠΕ 
Διοικητικού - Οικονομικού, στη Γ.Γ. του ΥΠ.Π.Ε.Θ., μέλος. 

Πανταζή Σταυρούλα, μόνιμη υπάλληλος, κλάδου ΠΕ 
Διοικητικού - Οικονομικού, στη Γ.Γ. του ΥΠ.Π.Ε.Θ., μέλος. 

Χαρδαλιά Νικολέπα, δόκιμη υπάλληλος, κλάδου ΠΕ 
Διοικητικού - Οικονομικού, στη Γ.Γ. του ΥΠ.Π.Ε.Θ., μέλος. 

Για την αποτελεσματικότερη επίτευξη των στόχων της 
Ομάδας, έχουν αποσπασθεί στην Περιφερειακή Διεύ¬ 
θυνση Εκπαίδευσης Κεντρικής Μακεδονίαςτα εξής μέλη 
της Ομάδας: 

Καλόγηρος Βασίλειος, εξωτερικός συνεργάτης, φι¬ 
λόλογος, ΠΜΣ στα σύγχρονα περιβάλλοντα μάθησης 
(ΙΙΝΚΈΡ), μέλος. 

Παπαδοπούλου Φωτεινή, αποσπασμένη εκπαιδευτι¬ 
κός, κλάδου ΠΕ06 Αγγλικής Φιλολογίας, στην Περιφε¬ 
ρειακή Διεύθυνση Εκπαίδευσης Κεντρικής Μακεδονίας, 
μέλος. 

Στάμου Ελένη, αποσπασμένη εκπαιδευτικός, κλάδου 
ΠΕ 07 Γερμανικής Φιλολογίας, στην Περιφερειακή Διεύ¬ 
θυνση Εκπαίδευσης Κεντρικής Μακεδονίας, μέλος. 

Τσιριγώτη Χαρίκλεια, αποσπασμένη εκπαιδευτικός, 
κλάδου ΠΕ 18.03 Λογιστικής, στην Περιφερειακή Διεύ¬ 
θυνση Εκπαίδευσης Κεντρικής Μακεδονίας, μέλος. 

Φελεκίδου Βαρβάρα, αποσπασμένη εκπαιδευτικός, 
κλάδου ΠΕΙ 3 Πολιτικών και Νομικών Επιστημών, στην 

Περιφερειακή Διεύθυνση Εκπαίδευσης Κεντρικής Μα¬ 
κεδονίας, μέλος. 

Χιονά Σμαρώ, αποσπασμένη εκπαιδευτικός, κλάδου 
ΠΕ06 Αγγλικής Φιλολογίας, στην Περιφερειακή Διεύθυν¬ 
ση Εκπαίδευσης Κεντρικής Μακεδονίας, μέλος. 

Αόγω της ιδιαίτερης φύσης των καθηκόντων της Ομά¬ 
δας που απαιτούν συχνές επιτόπιες επισκέψεις, παράστα¬ 
ση σε συναντήσεις, εκδηλώσεις κ.λπ. και μετακινήσεις 
στην Ελλάδα και το εξωτερικό, τα μέλη της (Συντονίστρια 
και μέλη) ακολουθούν ένα ευέλικτο ωράριο που καθορί¬ 
ζεται ανάλογα με τις προκύπτουσες ανάγκες. 

Από την έκδοση της παρούσης καταργείται κάθε προ¬ 
ηγούμενη Απόφαση Συγκρότησης Ομάδας Διαχείρισης, 
Συντονισμού και Παρακολούθησης της Εκπαίδευσης των 
Προσφύγων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 25 Οκτωβρίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθ. 86475/30737 (2) 

Τροποποίηση της αριθ. πρωτ. 62866/24342/ 
08-08-2016 (ΦΕΚ 2800/Β) απόφασης περί συγ¬ 
χώνευσης των Σχολικών Επιτροπών Πρωτοβάθ¬ 
μιας Εκπαίδευσης Δήμου Αθηναίων σε ένα νομι¬ 
κό πρόσωπο δημοσίου δικαίου με την επωνυμία 
ΣΧΟΛΙΚΗ ΕΠΙΤΡΟΠΗ ΠΡΩΤΟΒΑΘΜΙΑΣ ΕΚΠΑΙΔΕΥ¬ 
ΣΗΣ ΔΗΜΟΥ ΑΘΗΝΑΙΩΝ. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ Α' 228/ 
27.12.2010) «Οργανισμός της Αποκεντρωμένης Διοίκη¬ 
σης Αττικής». 

3. Των άρθρων 28 και 28Α του ν. 4325/2015 (ΦΕΚ 47/ 
Α72015) «Εκδημοκρατισμός της Διοίκησης - Καταπο¬ 
λέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις», 
όπως συμπληρώθηκε με τις διατάξεις του άρθρου 24 του 
ν. 4368/2016 (ΦΕΚ 21 /Α72016) «Μέτρα για την επιτάχυν¬ 
ση του κυβερνητικού έργου και άλλες διατάξεις». 

4. Τις διατάξεις των άρθρων 239, 240 και 243 του 
ν. 3463/2006 (ΦΕΚ 114/Α ). 

5. Το αριθ. πρωτ. οικ. 4569/2011 (εγκ. 11) έγγραφο του 
Υπουργείου Εσωτερικών, Αποκ/σης και Ηλ. Διακυβέρ¬ 
νησης και την αριθ. 52/2014 εγκύκλιο του Υπουργείου 
Εσωτερικών «Ορισμός διοικητικών συμβουλίων των νο¬ 
μικών προσώπων και συνδέσμων των δήμων». 

6. Την αριθ. πρωτ. 62866/24342/08-08-2016 (ΦΕΚ 
2800/Β') απόφαση περί συγχώνευσης των Σχολικών Επι¬ 
τροπών Πρωτοβάθμιας Εκπαίδευσης Δήμου Αθηναίων 
σε ένα νομικό πρόσωπο δημοσίου δικαίου με την επωνυ¬ 
μία ΣΧΟΛΙΚΗ ΕΠΙΤΡΟΠΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
ΔΗΜΟΥ ΑΘΗΝΑΙΩΝ. 

7. Την αριθ. 1433/2017 απόφαση του Δημοτικού Συμ¬ 
βουλίου του Δήμου Αθηναίων περί τροποποίησης της 
αριθ. 1313/2016 απόφασης ως προς τη σύνθεση του 
Διοικητικού Συμβουλίου του ΝΠΔΔ με την επωνυμία 
«Σχολική Επιτροπή Πρωτοβάθμιας Εκπαίδευσης του 
Δήμου Αθηναίων». 

8. Την αριθ. 45873/17114/01 -06-2017 (ΦΕΚ 2055/Β') 
απόφαση του Συντονιστή Αποκεντρωμένης Διοίκησης 
Αττικής περί μεταβίβασης δικαιώματος υπογραφής, 
αποφασίζουμε: 

Τροποποιούμε την αριθ. πρωτ. 62866/24342/ 
08-08-2016 (ΦΕΚ 2800/Β ) απόφαση περί συγχώνευσης 
των Σχολικών Επιτροπών Πρωτοβάθμιας Εκπαίδευσης 
του Δήμου Αθηναίων στο μέρος αυτής που αφορά τη 
σύνθεση του Διοικητικού Συμβουλίου του εν λόγω 
ΝΠΔΔ, προκειμένου να παρέχεται η δυνατότητα σε πο¬ 
λίτες που είναι πρόθυμοι να αναλάβουν ευθύνες και να 
εργαστούν για τα σχολεία της περιοχής τους και έχουν 
την ανάλογη επαγγελματική ή κοινωνική δράση ή ειδικές 
γνώσεις, ως εξής: 

- Ένας (01) Δημοτικός Σύμβουλος. 

- Οκτώ (08) δημότες ή κάτοικοι που είναι χρήστες 
των υπηρεσιών του νομικού προσώπου ή που έχουν 
ανάλογη επαγγελματική ή κοινωνική δράση ή ειδικές 
γνώσεις, ανάλογα με το σκοπό του νομικού προσώ¬ 
που, εκ των οποίων τουλάχιστον ένας (01) κοινοτικός 
σύμβουλος. 

- Δύο (02) μέλη που ορίζονται από τη μειοψηφία του 
Δημοτικού Συμβουλίου. 

- Δύο (02) εκ των πέντε (05) αρχαιότερων Διευθυντών 
των σχολικών μονάδων Πρωτοβάθμιας Εκπαίδευσης. 

- Ένας (01) έκτων πέντε (05) αρχαιότερων προϊσταμέ¬ 
νων Νηπιαγωγείων. 

- Ένας (01) εκπρόσωπος από τις Ενώσεις Γονέων. 

Κατά τα λοιπά ισχύει η αριθ. πρωτ. 62866/24342/ 

08-08-2016 (ΦΕΚ 2800/Β ) απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2017 

Με εντολή Συντονιστή 
Αποκεντρωμένης Διοίκησης 
Η Αναπληρώτρια Προϊσταμένη 
Διεύθυνσης Διοίκησης 

ΚΥΡΙΑΚΗ ΔΟΒΑΝΙΔΟΥ 


Αριθ. 86470/30734 (3) 

Τροποποίηση της αριθ. πρωτ. 62880/24347/ 
08-08-2016 (ΦΕΚ 2800/Β ) απόφασης περί συγ¬ 
χώνευσης των Σχολικών Επιτροπών Δευτεροβάθ¬ 
μιας Εκπαίδευσης Δήμου Αθηναίων σε ένα νομι¬ 
κό πρόσωπο δημοσίου δικαίου με την επωνυμία 
ΣΧΟΛΙΚΗ ΕΠΙΤΡΟΠΗ ΔΕΥΤΕΡΟΒΑΘΜΙΑΣ ΕΚΠΑΙ¬ 
ΔΕΥΣΗΣ ΔΗΜΟΥ ΑΘΗΝΑΙΩΝ (σε ορθή επανάλη¬ 
ψη ΦΕΚ 3139/Β730-09-2016). 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 


ντρωμένης Διοίκησης - Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ Α' 228/ 
27.12.2010) «Οργανισμός της Αποκεντρωμένης Διοίκη¬ 
σης Αττικής». 

3. Των άρθρων 28 και 28Α του ν. 4325/2015 (ΦΕΚ47/Α7 
2015) «Εκδημοκρατισμός της Διοίκησης - Καταπολέμηση 
της Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις», όπως συ¬ 
μπληρώθηκε με τις διατάξεις του άρθρου 24 του ν.4368/ 
2016 (ΦΕΚ 21/Α72016) «Μέτρα για την επιτάχυνση του 
κυβερνητικού έργου και άλλες διατάξεις». 

4. Τις διατάξεις των άρθρων 239, 240 και 243 του 
ν. 3463/2006 (ΦΕΚ114/Α'). 

5. Το αριθ. πρωτ. οικ. 4569/2011 (εγκ. 11) έγγραφο του 
Υπουργείου Εσωτερικών, Αποκ/σης και Ηλ. Διακυβέρ¬ 
νησης και την αριθ. 52/2014 εγκύκλιο του Υπουργείου 
Εσωτερικών «Ορισμός διοικητικών συμβουλίων των νο¬ 
μικών προσώπων και συνδέσμων των δήμων». 

6. Την αριθ. πρωτ. 62880/24347/08-08-2016 (ΦΕΚ 
2800/Β') απόφαση (σε ορθή επανάληψη ΦΕΚ 3139/Β') 
περί συγχώνευσης των Σχολικών Επιτροπών Πρωτο¬ 
βάθμιας Εκπαίδευσης Δήμου Αθηναίων σε ένα νομικό 
πρόσωπο δημοσίου δικαίου με την επωνυμία «ΣΧΟΑΙΚΗ 
ΕΠΙΤΡΟΠΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΔΗΜΟΥ 
ΑΘΗΝΑΙΩΝ». 

7. Την αριθ. 1434/2017 απόφαση του Δημοτικού Συμ¬ 
βουλίου του Δήμου Αθηναίων περί τροποποίησης της 
αριθ. 1314/2016 απόφασης ως προς τη σύνθεση του 
Διοικητικού Συμβουλίου του ΝΠΔΔ με την επωνυμία 
«Σχολική Επιτροπή Δευτεροβάθμιας Εκπαίδευσης του 
Δήμου Αθηναίων». 

8. Την αριθ. 45873/17114/01 -06-2017 (ΦΕΚ 2055/Β') 
απόφαση του Συντονιστή Αποκεντρωμένης Διοίκησης 
Αττικής περί μεταβίβασης δικαιώματος υπογραφής, 
αποφασίζουμε: 

Τροποποιούμε την αριθ. πρωτ. 62880/24347/ 
08-08-2016 (ΦΕΚ 2800/Β') απόφαση (σε ορθή επανά¬ 
ληψη ΦΕΚ 3139/Β ) περί συγχώνευσης των Σχολικών 
Επιτροπών Δευτεροβάθμιας Εκπαίδευσης του Δήμου 
Αθηναίων σε ένα νομικό πρόσωπο δημοσίου δικαίου με 
την επωνυμία «ΣΧΟΛΙΚΗ ΕΠΙΤΡΟΠΗ ΔΕΥΤΕΡΟΒΑΘΜΙΑΣ 
ΕΚΠΑΙΔΕΥΣΗΣ ΔΗΜΟΥ ΑΘΗΝΑΙΩΝ» στο μέρος αυτής 
που αφορά τη σύνθεση του Διοικητικού Συμβουλίου του 
εν λόγω ΝΠΔΔ, προκειμένου να παρέχεται η δυνατότητα 
σε πολίτες που είναι πρόθυμοι να αναλάβουν ευθύνες 
και να εργαστούν για τα σχολεία της περιοχής τους και 
έχουν την ανάλογη επαγγελματική ή κοινωνική δράση 
ή ειδικές γνώσεις, ως εξής: 

- Ένας (01) Δημοτικός Σύμβουλος. 

- Οκτώ (08) δημότες ή κάτοικοι που είναι χρήστες 
των υπηρεσιών του νομικού προσώπου ή που έχουν 
ανάλογη επαγγελματική ή κοινωνική δράση ή ειδικές 
γνώσεις, ανάλογα με το σκοπό του νομικού προσώ¬ 
που, εκ των οποίων τουλάχιστον ένας (01) κοινοτικός 
σύμβουλος. 

- Δύο (02) μέλη που ορίζονται από τη μειοψηφία του 
Δημοτικού Συμβουλίου. 

- Δύο (02) εκ των πέντε (05) αρχαιότερων Διευθυντών 
των σχολικών μονάδων Δευτεροβάθμιας Εκπαίδευσης. 

- Ένας (01) εκπρόσωπος μαθητικών κοινοτήτων. 

- Ένας (01) εκπρόσωπος από τις Ενώσεις Γονέων. 
Κατά τα λοιπά ισχύει η αριθ. πρωτ. 62880/24347/ 

08-08-2016 (ΦΕΚ 2800/Β ) απόφαση (σε ορθή επανάλη¬ 
ψη ΦΕΚ 3139/Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2017 

Με εντολή Συντονιστή 
Αποκεντρωμένης Διοίκησης 
Η Αναπληρώτρια Προϊσταμένη 
Διεύθυνσης Διοίκησης 

ΚΥΡΙΑΚΗ ΔΟΒΑΝΙΔΟΥ 


Αριθ. 163473 _ (4) 

Τροποποίηση του Οργανισμού Περιφέρειας 
Ηπείρου. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις των άρθρων 3,174 παρ. ζ', 186,241 και 
280 παρ. I του ν. 3852/2010 (ΦΕΚ 87/Α'), όπως σήμερα 
ισχύουν. 

2. Τις διατάξεις των άρθρων 28 και 28 Α του ν. 4325/ 
2015 «Εκδημοκρατισμός της Διοίκησης - Καταπολέμηση 
Γραφειοκρατίας και Ηλεκτρονική Διακυβέρνηση. Αποκα¬ 
τάσταση αδικιών και άλλες διατάξεις (ΦΕΚ 47/Α ). 

3. Την αριθ. 13912/15-5-2017 απόφαση του Υπουργού 
Εσωτερικών «Διορισμός του Βασιλείου Μιχελάκητου Πο¬ 
λυκάρπου ως Συντονιστή της Αποκεντρωμένης Διοίκη¬ 
σης Ηπείρου - Δυτικής Μακεδονίας» (ΦΕΚ 250/Υ.Ο.Δ.Δ.). 

4. Το άρθρο 90 του «Κώδικα νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το π.δ. 63/2005 (ΦΕΚ 98/Α'). 

5. Τις διατάξεις του Κεφαλαίου Α' (άρθρα 1 - 20) του 
ν. 4445/2016 (ΦΕΚ 236/Α') «Εθνικός Μηχανισμός Συντο¬ 
νισμού, Παρακολούθησης και Αξιολόγησης των Πολιτι¬ 
κών Κοινωνικής Ένταξης και Κοινωνικής Συνοχής, ρυθ¬ 
μίσεις για την κοινωνική αλληλεγγύη και εφαρμοστικές 
διατάξεις του ν. 4387/2016 (Α' 85) και άλλες διατάξεις». 

6. Το π.δ. 140/2010 (ΦΕΚ 233/Α') «Οργανισμός της Πε¬ 
ριφέρειας Ηπείρου». 

7. Την αριθ. 202855/27-12-2016 απόφαση του Γενι¬ 
κού Γραμματέα Αποκεντρωμένης Διοίκησης Ηπείρου - 
Δυτικής Μακεδονίας «Τροποποίηση του Οργανισμού 
Περιφέρειας Ηπείρου» (ΦΕΚ 4400/Β'). 

8. Τη με αριθ. 8/41/22-9-2017 απόφαση του Περιφε¬ 
ρειακού Συμβουλίου της Περιφέρειας Ηπείρου με θέμα 
«Τροποποίηση του Οργανισμού Περιφέρειας Ηπείρου 
(π.δ. 140/2010 ΦΕΚ 233/27-12-2010 τ. Α', όπως τροπο¬ 


ποιήθηκε και ισχύει με την αριθ. 202855/27-12-2016 
απόφαση του Γ.Γ. Αποκ/νης Δ/σης Ηπείρου - Δυτικής 
Μακεδονίας, (ΦΕΚ 4400/30-12-2016 τ. Β')». 

9. Τη με αριθ. 2/2/15-9-2017 απόφαση της Εκτελεστι¬ 
κής Επιτροπής Περιφέρειας Ηπείρου, με την οποία ειση- 
γήθηκε στο Περιφερειακό Συμβούλιο την τροποποίηση 
του Οργανισμού της Περιφέρειας Ηπείρου. 

10. Την από 15-9-2017 γνώμη του Συλλόγου Υπαλλή¬ 
λων Περιφέρειας Ηπείρου (Σ.Υ.Π.Η.). 

11 .Τη μεαριθ.πρωτ.98301/8250/18-9-2017 βεβαίωση 
της Διεύθυνσης Οικονομικού της Περιφέρειας Ηπείρου, 
ότι από την τροποποίηση του Οργανισμού της Περιφέ¬ 
ρειας Ηπείρου δεν προκαλείται δαπάνη σε βάρος του 
προϋπολογισμού της Περιφέρειας Ηπείρου, αποφασί¬ 
ζουμε: 

Εγκρίνουμε τη με αριθ. 8/41/22-9-2017 απόφαση του 
Περιφερειακού Συμβουλίου της Περιφέρειας Ηπείρου, 
με την οποία τροποποιείται ο Οργανισμός της Περι¬ 
φέρειας Ηπείρου, όπως αυτός είχε καταρτιστεί με το 
π.δ. 140/2010 (ΦΕΚ 233/Α') και τροποποιήθηκε με την 
αριθ. 202855/27-12-2016 απόφαση του Γενικού Γραμ¬ 
ματέα Αποκεντρωμένης Διοίκησης Ηπείρου - Δυτικής 
Μακεδονίας, ως ακολούθως: 

1. Η παράγραφος 1 του άρθρου 27, αντικαθίσταται 
ως εξής: 

«1. Η Διεύθυνση Κοινωνικής Μέριμνας ασκεί αρμοδι¬ 
ότητες προνοιακού χαρακτήρα που αφορούν την οικο¬ 
γένεια, το παιδί, τους ηλικιωμένους, άτομα με αναπηρίες 
και ευπαθείς πληθυσμιακές ομάδες, καθώς και αρμοδιό¬ 
τητες που ανάγονται στην κοινωνική και οικονομική στή¬ 
ριξη ευπαθών ομάδων του πληθυσμού, στη διεξαγωγή 
ερευνών για την πρόληψη και αντιμετώπιση προβλημά¬ 
των που σχετίζονται με τη λειτουργία της κοινωνίας. Επί¬ 
σης,ασκεί αρμοδιότητες σχεδιασμού, παρακολούθησης 
και αξιολόγησης της περιφερειακής στρατηγικής για την 
κοινωνική ένταξη και την κοινωνική συνοχή (Πε.Σ.Κ.Ε.) 
και έχει την αρμοδιότητα του συντονισμού των Δήμων 
εντός των ορίων της οικείας Περιφέρειας σε θέματα κοι¬ 
νωνικής αλληλεγγύης παρέχοντάς τους την κατάλληλη 
υποστήριξη και διάθεση τεχνογνωσίας για την εφαρμογή 
και παρακολούθηση των πολιτικών κοινωνικής ένταξης. 
Μεριμνά για την εφαρμογή των οριζόντιων μέτρων πο¬ 
λιτικής και την ανάπτυξη παρεμβάσεων στο πλαίσιο της 
αντιμετώπισης ειδικών τοπικών αναγκών. Επιπλέον ασκεί 
αρμοδιότητες που ανάγονται στη διατήρηση και προ¬ 
βολή της πολιτιστικής κληρονομιάς και στην προαγωγή 
και ανάπτυξη του αθλητισμού.Τέλος έχει την ευθύνη για 
τον συντονισμό και την παρακολούθηση του έργου των 
αντίστοιχων οργανικών μονάδων όλων των περιφερει¬ 
ακών Ενοτήτων της οικείας Περιφέρειας». 

2. Η παράγραφος 2β του άρθρου 27, τροποποιείται 
ως εξής: 

«2. Τη Διεύθυνση Κοινωνικής Μέριμνας απαρτίζουν 
τα εξής τμήματα: 

α.... 

β. τμήμα Κοινωνικών Υπηρεσιών και Κοινωνικού Πα¬ 
ρατηρητηρίου Κοινωνικής Ένταξης και Κοινωνικής Συ¬ 
νοχής». 

3. Η παράγραφος 3β του άρθρου 27 τροποποιείται, 
συμπληρώνεται και διαμορφώνεται ως εξής: 

«3. Οι αρμοδιότητες της Διεύθυνσης Κοινωνικής Μέ¬ 
ριμνας κατανέμονται στα υπαγόμενα σε αυτή τμήματα, 
ως εξής: 

α. 

β.Το τμήμα Κοινωνικών Υπηρεσιών και Περιφερειακού 
Παρατηρητηρίου Κοινωνικής Ένταξης και Κοινωνικής 
Συνοχής είναι αρμόδιο ιδίως για 

•Τη διασύνδεση των κοινωνικών υπηρεσιών και δομών 
σε επίπεδο Περιφέρειας για θέματα κοινωνικής πρόνοιας. 

• Την άσκηση αρμοδιοτήτων σχετικών με τον Κοινω¬ 
νικό Σύμβουλο, κατ' εφαρμογή της παρ. 4 του άρθρου 1 
του ν. 2345/1995 (Α' 213) σε θέματα ελέγχου φορέων μη 
υπαγόμενων στο δημόσιο τομέα κερδοσκοπικού και μη 
χαρακτήρα που έχουν σχέση με την προστασία παιδιών, 
ηλικιωμένων, ΑΜΕΑ κ.λπ., περιλαμβανομένης της σύ¬ 
νταξης σχετικών εκθέσεων και διατύπωσης αντίστοιχων 
προτάσεων. 

•Τη χορήγηση άδειας ίδρυσης και λειτουργίας καθώς 
και την εποπτεία σε Μονάδες Φροντίδας Ηλικιωμένων 
(Μ.Φ.Η.), Κέντρα Ημερήσιας Φροντίδας Ηλικιωμένων 
(Κ.Η.Φ.Η.), Κέντρα Δημιουργικής Απασχόλησης Παιδιών 
(ΚΔΑΠ) και παιδιών με αναπηρία (ΚΔΑΠ-ΜΕΑ), Στέγες 
Υποστηριζόμενης Διαβίωσης Ατόμων μενοητική υστέ¬ 
ρηση (Σ.Υ.Δ.), Κέντρα Αποθεραπείας Αποκατάστασης 
(ΚΑΑ) Διημέρευσης, Ημερήσιας Νοσηλείας και Κλειστής 
Νοσηλείας καθώς και Κατασκηνώσεις κερδοσκοπικού 
και μη κερδοσκοπικού χαρακτήρα από φορείς, φυσικά 
η νομικά πρόσωπα ιδιωτικού δικαίου (ΝΠΙΔ). 

• Τη διενέργεια όλων των απαραίτητων διαδικασιών 
για την επιχορήγηση, από πιστώσεις του Κρατικού προ¬ 
ϋπολογισμού, των ιδρυμάτων ΝΠΙΔ, Μη Κυβερνητικών 
Οργανώσεων (Μ.Κ.Ο.) και φιλανθρωπικών σωματείων 
που ασκούν κοινωνική πρόνοια σε όλες τις Π.Ε. της οι¬ 
κείας Περιφέρειας. 

•Την κατηγοριοποίηση, ιεράρχηση και επεξεργασία 
παρεμβάσεων, προτάσεων και επιμέρους αναγκών, όπως 
αυτές προκύπτουν από τη διαδικασία της δημόσιας δια- 
βούλευσης και τις σχετικές εισηγήσεις του Περιφερεια¬ 
κού και των Δημοτικών Συμβουλίων και των αρμοδίων 
υπηρεσιών για θέματα κοινωνικής προστασίας. 

• Την ανάδειξη τοπικών αναγκών σε θέματα πολιτικών 
κοινωνικής προστασίας, πρόνοιας και αλληλεγγύης. 

• Τ ην αποτύπωση και χαρτογράφηση των χωρικών δια¬ 
στάσεων της φτώχειας και του κοινωνικού αποκλεισμού. 

• Τη διατύπωση εισηγητικών προτάσεων για τη λήψη 
μέτρων και πολιτικών και την υποβολή τους στο Περι¬ 
φερειακό Συμβούλιο για έγκριση. 

•Τη σύνταξη/αναθεώρηση της Περιφερειακής Στρατη¬ 
γικής για την Κοινωνική Ένταξη (ΠεΣΚΕ) σε συνεργασία 
με τις αρμόδιες υπηρεσίες της Διεύθυνσης Κοινωνικής 
Ένταξης και Κοινωνικής Συνοχής και τη Διεύθυνση Κα¬ 
ταπολέμησης της Φτώχειας του Υπουργείου Εργασίας, 


Κοινωνικής Ασφάλισης και Κοινωνικής Αλληλεγγύης. 

•Το συντονισμό των Δήμων εντός των ορίων της Πε¬ 
ριφέρειας σε θέματα κοινωνικής αλληλεγγύης και τη 
μέριμνα για την εφαρμογή οριζόντιων μέτρων πολιτι¬ 
κής και την ανάπτυξη παρεμβάσεων στο πλαίσιο της 
αντιμετώπισης ειδικών τοπικών αναγκών. 

•Τη δικτύωση όμορων Δήμων με επιδιωκόμενο σκοπό 
την αντιμετώπιση κοινών αναγκών. 

• Την παρακολούθηση σε περιφερειακό επίπεδο της 
ΠεΣΚΕ με έμφαση στην πρόοδο, που έχει επιτευχθεί κατά 
την εφαρμογή των επιμέρους δράσεων και την επίτευξη 
των στόχων που έχουν τεθεί τόσο σε επίπεδο Περιφέρει¬ 
ας όσο και σε επίπεδο Δήμων. 

•Την αξιοποίηση στοιχείων και πληροφοριών από τα 
πληροφοριακά συστήματα και τις εισηγήσεις των Κοι¬ 
νωνικών Υπηρεσιών των Δήμων, καθώς και την εξέταση 
της μεταβολής των δεικτών κοινωνικού αποκλεισμού σε 
μεσοπρόθεσμο και μακροπρόθεσμο ορίζοντα. 

• Τη διενέργεια τακτικών συναντήσεων με εκπροσώ- 
πουςτης Περιφέρειας, των Δήμων, των κοινωνικών εταί¬ 
ρων, της κοινωνίας των πολιτών, των φορέων υλοποίη¬ 
σης παρεμβάσεων κοινωνικού χαρακτήρα, της Ειδικής 
Υπηρεσίας Διαχείρισης του Επιχειρησιακού Προγράμμα¬ 
τος Περιφέρειας Δυτικής Μακεδονίας (ΕΥΔ ΕΠ/ΠΔΜ), του 
τμήματος Κοινωνικών Υποθέσεων της Αποκεντρωμένης 
Διοίκησης, σχετικά με την υλοποίηση των επιμέρους πα¬ 
ρεμβάσεων και γενικότερα τη διενέργεια του κοινωνικού 
διαλόγου -διαβούλευσης σε περιφερειακό επίπεδο. 

•Τη δικτύωση των φορέων υλοποίησης προνοιακών 
παρεμβάσεων και κοινωνικών υπηρεσιών σε περιφερει¬ 
ακό επίπεδο, την καταγραφή των βέλτιστων πρακτικών 
και τον εντοπισμό αποκλίσεων από την υλοποίηση. 

•Την εκπόνηση ετήσιας Περιφερειακής Έρευνας Εισο¬ 
δήματος και Συνθηκών Διαβίωσης για τη διαπίστωση 
των επιπτώσεων συγκεκριμένων πολιτικών στη βελτί¬ 
ωση της ποιότητας ζωής των κατοίκων της οικείας Πε¬ 
ριφέρειας. 

•Την ανάπτυξη και εφαρμογή εργαλείων και δεικτών 
παρακολούθησης των διαδικασιών κοινωνικής ένταξης 
των ωφελούμενων της ΠεΣΚΕ, ιδίως σε ζητήματα, που 
άπτονται της ένταξης στην αγορά εργασίας και της ανά¬ 
πτυξης οικονομικής δραστηριότητας. 

•Την παρακολούθηση και καταγραφή κοινωνικών φαι¬ 
νομένων, όπως ακραία φτώχεια, υπερχρεωμένα νοικο¬ 
κυριά και την αντιμετώπιση κοινωνικών προβλημάτων, 
ιδιαίτερα των ευάλωτων πληθυσμιακών ομάδων. 

•Τη δημιουργία διαδικτυακήςπύληςγιατην καταγρα¬ 
φή της φτώχειας και του κοινωνικού αποκλεισμού, τη 
συλλογή, επεξεργασία και ανάλυση συγκεντρωτικών 
στοιχείων στατιστικού χαρακτήρα και αναφορών κοινω¬ 
νικών φαινομένων σε περιφερειακό και τοπικό επίπεδο, 
καθώς και δράσεων της περιφερειακής στρατηγικής. 

•Τη διαβίβαση στοιχείων, δεδομένων και πληροφορι¬ 
ών προς το Ενιαίο Γεωπληροφοριακό Σύστημα (Ε.ΓΠ.Σ) 
του Εθνικού Μηχανισμού. 

•Τη σύνταξη και υποβολή ετήσιας έκθεσης, κατόπιν 
έγκρισης από το Περιφερειακό Συμβούλιο προς τις αρ¬ 
μόδιες Υπηρεσίες της Δ/νσης Κοινωνικής Ένταξης και 

Κοινωνικής Συνοχής και της Δ/νσης Καταπολέμησης της 
Φτώχειας του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης». 

Κατά τα λοιπά ισχύει το π.δ. 140/2010 (ΦΕΚ 233/Α') 
«Οργανισμός της Περιφέρειας Ηπείρου», όπως τροπο¬ 
ποιήθηκε με την αριθ. 202855/27-12-2016 (ΦΕΚ 4400/Β') 
απόφαση του Γενικού Γραμματέα Αποκεντρωμένης Δι¬ 
οίκησης Ηπείρου - Δυτικής Μακεδονίας. 

Από την παρούσα απόφαση δεν προκαλείται δαπάνη 
σε βάρος του προϋπολογισμού της Περιφέρειας Ηπεί¬ 
ρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 24 Οκτωβρίου 2017 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 


Αριθ. 16633 _ (5) 

Τροποποίηση της αριθ. 22520/22-12-2016 από¬ 
φασης Γενικού Γραμματέα Αποκεντρωμένης Δι¬ 
οίκησης Μακεδονίας - Θράκης περί «Καθιέρω¬ 
ση ωραρίου σε εικοσιτετράωρη βάση καθώς και 
τις Κυριακές και εξαιρέσιμες ημέρες των Υπη¬ 
ρεσιών της Περιφερείας Ανατολικής Μακεδο¬ 
νίας - Θράκης» όπως αυτή τροποποιήθηκε με 
την αριθ. πρωτ. 3320/01-03-2017 και 10214/ 
20-6-2017 όμοιες. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87/Α77.6.2010). 

2. Τις διατάξεις του π.δ. 142/2010 «Οργανισμός της 
Αποκεντρωμένης Διοίκησης Μακεδονίας - Θράκης». 

3. Τις διατάξεις του άρθρου 12 του ν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατά- 
ξεις». 

4. Τις διατάξεις του ν. 1157/1981 «Περί κυρώσεων της 
από 29 Δεκεμβρίου 1980 Πράξεως Νομοθετικού Περιε¬ 
χομένου του Προέδρου της Δημοκρατίας "Περί καθιερώ- 
σεως πενθήμερου εβδομάδος εργασίας των δημοσίων 
εν γένει υπηρεσιών και ρυθμίσεων συναφών θεμάτων 
και τροποποιήσεως αυτής"» (ΦΕΚ 126/Α'). 

5. Τις διατάξεις του άρθρου 45 του ν. 4071 /2012 "Ρυθμί¬ 
σεις για την τοπική ανάπτυξη, την αυτοδιοίκηση και 
την αποκεντρωμένη διοίκηση ενσωμάτωσης Οδηγίας 
2009/50/ΕΚ". 

6. Την αριθ. πρωτ. οικ. 2/78400/0022/14-11-2011 με 
θέμα: «Παροχή οδηγιών για την εφαρμογή των διατά¬ 
ξεων του δεύτερου κεφαλαίου του ν. 4024/2011 (ΦΕΚ 
226/Α ) «Συνταξιοδοτικές ρυθμίσεις, ενιαίο μισθολόγιο - 


βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονομι¬ 
κής στρατηγικής 2012-2015». 

7. Την αριθ. ΔΙΑΔΠ/Γ2γ/4595/21/02/2007 απόφαση 
περί μεταβίβασης στους Γενικούς Γραμματείς των Πε¬ 
ριφερειών, της αρμοδιότητας για τον καθορισμό του 
ωραρίου εργασίας σε 24ωρη βάση, καθώς και κατά τις 
Κυριακές και εξαιρέσιμες ημέρες των υπαλλήλων που 
εργάζονται στις ελεγκτικές υπηρεσίες των Νομαρχιακών 
Αυτοδιοικήσεων (ΦΕΚ Β7293/2007). 

8. Την αριθ. ΔΙΑΔΠ/Γ2γ/οικ./1692/27-06-2006 (ΦΕΚ 
769/Β727-06-2006) απόφαση περί καθιέρωσης ωρών 
προσέλευσης και αποχώρησης των δημοσιών υπηρε¬ 
σιών και των Ν.Π.Δ.Δ. 

9. Την αριθ. πρωτ. 22520/22-12-2016 (ΦΕΚ Β' 356/ 
09.02.2017) απόφασης του Γενικού Γραμματέα Αποκε¬ 
ντρωμένης Διοίκησης Μακεδονίας - Θράκης «Καθιέ¬ 
ρωση ωραρίου σε εικοσιτετράωρη βάση καθώς και τις 
Κυριακές και εξαιρέσιμες ημέρες των Υπηρεσιών της 
Περιφέρειας Ανατολικής Μακεδονίας - Θράκης», όπως 
τροποποιήθηκε με την αριθ. πρωτ. 3320/01-03-2017 
και 10214/20-6-2017 αποφάσεις του Γενικού Γραμμα¬ 
τέα Αποκεντρωμένης Διοίκησης Μακεδονίας - Θράκης. 

10. Το αριθ. πρωτ. Δ.Δ.4426/08-09-2017 έγγραφο 
της Περιφέρειας Ανατολικής Μακεδονίας - Θράκης για 
τροποποίηση - συμπλήρωση της απόφαση του Γενικού 
Γραμματέα περί «Καθιέρωσης υπερωριακής εργασίας με 
αμοιβή κατά τις Κυριακές και εξαιρέσιμες ημέρες υπαλ¬ 
λήλων των Υπηρεσιών της Περιφέρειας Ανατολικής Μα¬ 
κεδονίας - Θράκης». 

11. Τις διατάξεις των άρθρων 28 και 28 Ατού ν. 4325/ 
2015 (ΦΕΚ47/Α72015), καθώς και την αριθ. πρωτ. 14138/ 
15-05-2017 απόφαση του Υπουργού Εσωτερικών (ΦΕΚ 
250/Υ.Ο.Δ.Δ./26-5-2017 - ΑΔΑ:ΩΩ09465 ΧΘ7-ΗΜΞ) για 
το διορισμό Συντονιστή, αποφασίζουμε: 

Τροποποιούμε την αριθ. 22520/22-12-2016 απόφαση 
του Γενικού Γραμματέα Αποκεντρωμένης Διοίκησης Μα¬ 
κεδονίας - Θράκης περί καθιέρωσης ωραρίου σε εικοσι¬ 
τετράωρη βάση, καθώς και τις Κυριακές και εξαιρέσιμες 
ημέρες των Υπηρεσιών της Περιφέρειας Ανατολικής Μα¬ 
κεδονίας - Θράκης, όπως τροποποιήθηκε με την αριθ. 
3320/01-03-2017 (ΦΕΚ 1095/Β'/2017-ΑΔΑ:7512ΘΡ1Υ- 
ΚΟΖ) και 10214/20-6-2017 (ΦΕΚ 2753/Β72017-ΑΔΑ: 
ΩΥΜΞΟΡ1Υ-97Ξ) ως εξής: 


ΚΛΑΔΟΣ 

ΠΕ 

ΡΟΔΟΠΗΣ 

ΠΕ 

ΔΡΑΜΑΣ 

ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ 


9 

ΠΕ ΟΙΚΟΝΟΜΙΚΟΥ 


2 

ΤΕ ΕΠΑΓΓΕΛΜΑΤΩΝ ΥΓΕΙΑΣ ΠΡΟΝΟΙΑΣ / 
ΕΠΟΠΤΩΝ ΔΗΜΟΣΙΑΣ ΥΓΕΙΑΣ 

1 

6 

ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 


5 

ΤΕ ΜΗΧΑΝΗΜΑΤΩΝ (ΙΔΑΧ) 


1 

ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 

8 

4 

ΔΕΤΕΧΝΙΚΩΝ ΕΡΓΟΔΗΓΩΝ ΜΕΤΑΛΛΕΙΩΝ 


1 

ΔΕΤΕΧΝΙΚΩΝ ΕΡΓΟΔΗΓΩΝ 


1 

ΔΕΤΕΧΝΙΚΟΥ (ΙΔΑΧ) 


1 

ΔΕΤΕΧΝΙΚΟΥ ΗΛΕΚΤΡΟΛΟΓΩΝ 
ΜΗΧΑΝΟΛΟΓΩΝ 


2 

ΥΕ ΒΟΗΘΗΤΙΚΟ ΠΡΟΣΩΠΙΚΟ 


1 

ΔΕΤΕΧΝΙΚΟΥ ΗΛΕΚΤΡΟΛΟΓΩΝ 
ΜΗΧΑΝΟΛΟΓΩΝ 


2 


Και το γενικό σύνολο υπαλλήλων διαμορφώνεται ως 
εξής: 

ΣΥΝΟΛΟ: 79 I 64 


Από την παρούσα απόφαση δεν προκαλείται επιπλέ¬ 
ον δαπάνη σε βάρος του κρατικού προϋπολογισμού και 
στο προϋπολογισμό της Περιφέρειας Ανατολικής Μακε¬ 
δονίας- Θράκης. 

Κατά τα λοιπά ισχύει η αριθ. πρωτ. 22520/22-12-2017 
απόφαση, όπως έχει τροποποιηθεί και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 20 Σεπτεμβρίου 2017 

Ο Συντονιστής 

Αποκεντρωμένης Διοίκησης 

ΙΩΑΝΝΗΣ ΣΑΒΒΑΣ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θ1(4>6ί.αΓ 



*0203878031 1 1 70008 * 























